PROFESIONĀLĀS IEVIRZES DEJU SKOLAS ‘’BENEFICE’’ KONKURSU UN KONCERTU TĒRPU INFORMĀCIJA

Katra deja, katrs priekšnesums, katra izrāde sevī nes līdzi stāstu, notikumu, ko vēlamies Jums izstāstīt.

Deja ir kā skaista, pilna buķete, tā sastāv no kustībām, no idejas, no mūzikas, no grupas, no tērpiem. Līdz ko kādu sastāvdaļu noņem nost, tā smarža, krāsa, koptēls pazūd.

Kad horeogrāfs sāk strādāt pie jaunas dejas, līdzi pastāvošs ir jautājums par mūziku un tērpiem. Bieži vien tērps, rekvizīts ir dejas sastāvdaļa, bez kuras nevar iztikt nevienā treniņā, nemaz nerunājot par uzstāšanos. Tas papildina.

Mūsdienu dejā ir savādāk nekā tautiskajās dejās. Mūsdienu dejā katram stāstam ir nepieciešams **jauns tērps (vai vismaz jauns raksturs)**, jo :

* Esošais tērps nes līdzi jau zināmu deju, stāstu;
* Esošais tērps žūrijai neļauj skatīties kā uz jaunu horeogrāfiju (neviļus liekas, ka šī deja jau redzēta, un mūsu dejas paliek atmiņā);
* Katrai jaunai dejai ir jauns stāsts, un ļoti bieži esošais var aizstāt, bet ne piestāvēt, ne iedzīvoties.

Ņemot vērā finansiālās iespējas, mēs ļoti bieži strādājam ar esošiem tērpiem - tos radoši pārveidojot, sakombinējot, lai pēc iespējas tas ļautos piestāvēt jaunajai horeogrāfijai. Esošos tērpus pārveidojot, vai pielāgojot nākas pieaicināt profesionālu šuvēju, lai tā iešūtu, ja par platu(garu), paplatinātu (ja par mazu), pārveidotu (ja nepiestāv), šos labojumus finansiāli sedz vecāki.

Bet **ik pa brīdim** mums **ir jāšuj jauni tērpi** arī praktisku iemeslu pēc:

* Esošie ir jau vilkti daudzus gadus, un daudz mazgāti – tie dilst pa vīlēm;
* Esošie ir mainījuši krāsu gadu gaitā;
* Esošie vairs nevienam īsti neder.

Lai varētu iegādāties jaunus audumus, ik pa brīdim vecos tērpus pārdodam, lai no šīm finansēm radītu jaunus (atbilde uz jautājumu - kāpēc tiek pārdoti vecie).

Piesaistām dažādu projektu naudu tērpu iegādē, bet šis ceļš ir ļoti sarežģīts Latvijā.

Informējam, ka ‘’Benefices’’ audzēkņu vecāki gada laikā **līdzfinansē tērpu iegādi** sava audzēkņa klases dejas vajadzībām. Par izmaksām ir grūti teikt, jo tās kļūst zināmas, kad klase sāk dejot. Tērpi paliek deju skolai, izņemot dažus gadījumus, kad tērpus atdodam dejotājiem.

Ik pa brīdim mums ir situācija, kad veidojam kopīgus, stilīgus ‘’Benefices’’ tērpus, aksesuārus (Ziemassvētku dāvana, koncerta kopdāvana, sezonas noslēguma dāvana), tad protams, šī lieta ir Jūsu un Jūs to variet nēsāt sev vēlamā veidā un laikā.

*Noslēdzot līgumu ar profesionālās ievirzes deju skolu ‘’Benefice’’* ***(2024./2025. gada jauno audzēkņu pārstāvji)*** *Jūs apliecināt, ka esat iepazinušies ar tērpu lietošanas nosacījumiem (esošajiem un jaunajiem), lai nerastos pārpratumi brīdī, kad Jūs līdzmaksājat tērpu iegādi (jo arī profesionālās ievirzes deju skolu ‘’Benefice’’ nodrošina tērpu iegādi ar Jūsu līdzmaksājumu).*